Kenia: 12 vas ná aanval - Afrika - Republikein
Wednesday, August 07th, 22:58:07
Kenia: 12 vas ná aanval
21 January 2019 | Afrika
Owerhede in Kenia ondersoek die moontlikheid dat die terreurgroep Al-Sjabaab dieper in gemeenskappe gewortel is as wat voorheen vermoed is.
Daar is nou 12 mense in hegtenis geneem. Van hulle moet nog in die hof verskyn, berig ABC News.
Reuters berig al die mense wat van terrorisme verdink word, is egter nie etnies Somalies nie. Dit sou daarop kon dui dat militantes hulself dieper in die samelewing inburger, selfs al het die land verskeie maatreëls ingestel om dit te verhoed.
Min inligting is bekend gemaak oor die vyfmanskap wat die aanval uitgevoer het. Blykbaar is een van die verdagtes 'n Kanadese burger.
'n Vrou word glo ook ondersoek omdat sy moontlik by onwettige wapenhandel betrek kan word.
Netwerk24 het berig Al-Sjabaab, 'n Somalies gebaseerde affiliaal van Al-Kaïda, het verantwoordelikheid aanvaar vir Dinsdag se aanval op die DusitD2-hotel waarin 21 mense dood is. – Netwerk24